CELEX: 32019R0643
Language: sl
Date: 2019-04-15 00:00:00
Title: Izvedbena uredba Komisije (EU) 2019/643 z dne 15. aprila 2019 o uvrstitvi določenega blaga v kombinirano nomenklaturo

25.4.2019   
               
               
                  SL
               
               
                  Uradni list Evropske unije
               
               
                  L 110/1
               
            
         IZVEDBENA UREDBA KOMISIJE (EU) 2019/643
         z dne 15. aprila 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 15. aprila 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek je sestavljen iz pravokotne jeklene plošče, dolžine 48,26 cm (19 palcev), in pravokotno oblikovanih držal iz plastičnih mas.
                        Držala so pritrjena pravokotno na ploščo in imajo odprtino na kratkih stranicah nasproti plošče.
                        Izdelek je na obeh koncih plošče perforiran, da ga je mogoče z vijaki pritrditi na jeklene omarice, katerih dolžina ustreza dolžini izdelka (omarice dolžine 48,26 cm) in ki se lahko uporabljajo v telekomunikacijah, sistemih za obdelavo podatkov itd.
                        Izdelek je oblikovan za organiziranje kablov v omaricah.
                        Glej sliko (*1).
                     
                     
                        8302 42 00 
                     
                     
                        Uvrstitev določajo splošna pravila 1, 3(b) in 6 za razlago kombinirane nomenklature, opombi 2(c) in 3 k oddelku XV, opomba 1(d) k poglavju 94 ter besedilo oznak KN 8302  in 8302 42 00 .
                        Jeklena plošča daje izdelku njegov bistveni značaj, ker se plošča pritrdi na omarice ter podpira držala in jih drži na mestu.
                        Tarifna številka 8302  zajema take vrste pribora (fitingov) in okovja iz navadnih kovin, ki imajo splošen namen, kot se na primer uporabljajo zlasti za pohištvo, vrata, okna, karoserije itd., čeprav so oblikovani za posebne uporabe (glej tudi prvi odstavek pojasnjevalnih opomb harmoniziranega sistema k tarifni številki 8302 ).
                        Jeklene omarice se uvrščajo kot pohištvo v smislu opombe 2 k poglavju 94 (glej tudi mnenji o uvrstitvi v harmonizirani sistem 940320/3 in 940320/4).
                        Izdelek ima objektivne značilnosti pribora (fitingov) iz navadnih kovin, primernega za pohištvo, ki se uvršča pod tarifno številko 8302 .
                        V skladu z opombo 2(c) k oddelku XV so izdelki iz tarifne številke 8302  deli za splošno uporabo.
                        Uvrstitev kot deli pohištva iz tarifne številke 9403  je zato izključena na podlagi opombe 1(d) k poglavju 94.
                        Izdelek je zato treba uvrstiti pod oznako KN 8302 42 00  kot drugo okovje, pribor (fitingi) in podobni izdelki iz navadnih kovin, za pohištvo.
                     
                  
               
            
               (*1)  Slika je samo informativne narave.